66. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. 109777 της 10/19 Αυγ. 1970 (ΦΕΚ Β' 579) Περί μετεγγραφής σπουδαστών Ανωτέρων Δημοσίων και Ιδιωτικών Σχολών. Έχοντες υπ' όψει τας διατάξεις της παρ. 3 του άρθρ. 4 του Ν.Δ. 4564/1966, δι' ων παρέχεται εξουσιοδότησις προς ρύθμισιν θεμάτων εγγραφών, μετεγγραφών κλπ. των σπουδαστών των Ανωτέρων Τεχνικών Σχολών, αποφασίζομεν: Καθορίζομεν τα των μετεγγραφών των σπουδαστών των Ανωτέρων Τεχνικών Σχολών ως ακολούθως: Α'. Μετεγγραφαί από Δημοσίας εις  Δημοσίαν Ανωτέραν Τεχνικήν Σχολήν. 1.Αι μετεγγραφαί σπουδαστών από Δημοσίας εις Δημοσίαν Ανωτέραν Τεχνικήν Σχολήν επιτρέπονται μόνον δια το δεύτερον έτος σπουδών αντιστοίχου Σχολής ή Τμήματος Σχολής. 2.Ο αριθμός των προς μετεγγραφήν εις την Σχολήν σπουδαστών ορίζεται καθ' έκαστον έτος υπό του Συλλόγου των Καθηγητών της Σχολής, εις τρόπον ώστε να μη αυξάνη ο συνολικός αριθμός των σπουδαστών κατά τάξιν εν σχέσει προς τον αρχικώς προβλεφθέντα, δια την Α' τάξιν. Αντίγραφον της πράξεως του Συλλόγου των Καθηγητών υποβάλλεται εις το Υπουργείον Εθνικής Παιδείας και Θρησκευμάτων προς έγκρισιν. 3.Αι μετεγγραφαί εις τας ανωτέρω Σχολάς επιτρέπονται κατ' αρχήν, εφ' όσον ο αιτών υπάγεται εις μίαν των κάτωθι περιπτώσεων: α)Έχει μόνιμον κατοικίαν από 6μήνου τουλάχιστον εντός του Νομού όπου λειτουργεί η Ανωτέρα Τεχνική Σχολή, εις την οποίαν ζητεί μετεγγραφήν. Η κατοικία του αιτούντος πιστοποιείται υπό της οικείας Αστυνομικής Αρχής. Προκειμένου περί Ανωτέρων Τεχνικών Σχολών λειτουργουσών εν Αθήναις και Πειραιεί εις την ρύθμισιν της παρούσης περιπτώσεως περιλαμβάνονται οι έχοντες μόνιμον κατοικίαν εντός της περιοχής των Νομών Αττικής και Πειραιώς, θεωρουμένης ως ενιαίας. β)Είναι τέκνον του οποίου ο είς εκ των γονέων τυγχάνει δημόσιος υπάλληλος ή μόνιμος εν ενεργεία αξιωματικός ή οπλίτης των Ενόπλων Δυνάμεων ή των Σωμάτων Ασφαλείας, του Λιμενικού Σώματος και της Πυροσβεστικής Υπηρεσίας ή εν γένει μισθωτός, όστις μετετέθη εις την πόλιν ένθα η έδρα της Ανωτέρας Τεχνικής Σχολής εις ην αιτείται η μετεγραφή. γ)Έχει αδελφόν φοιτώντα εις Ανώτατον Εκπαιδευτικόν Ίδρυμα ή Ανωτέραν Τεχνικήν Σχολήν, η δε Σχολή εις την οποίαν ζητεί μετεγγραφή ευρίσκεται εγγύς της Σχολής, εις ην φοιτά ο έτερος αδελφός. δ)Ζητεί μετεγγραφήν αμοιβαίως μετά σπουδαστού φοιτώντος εις Ανωτέραν Τεχνικήν Σχολήν εδρεύουσαν εις διαφορετικήν πόλιν. ε)Είναι δημόσιος υπάλληλος ή υπάλληλος Ν.Π.Δ.Δ. ή Οργανισμού Τοπικής Αυτοδιοικήσεως ή υπάλληλος μιας των Τραπεζών Ελλάδος, Αγροτικής, Βιομηχανικής Αναπτύξεως (ΕΤΒΑ) και ο τόπος εις ον υπηρετεί ευρίσκεται εγγύς της Σχολής, εις ην αιτείται την μετεγγραφήν. ς)Δεν δύναται να συνεχίση την φοίτησίν του λόγω καταργήσεως της Σχολής. ζ)Προβάλλει σοβαρούς λόγους υγείας, πιστοποιουμένους αρμοδίως περί απομακρύνσεως εκ της Σχολής εις ην φοιτά. 4.Η αίτησις προς μετεγγραφήν υποβάλλεται το βραδύτερον μέχρι της 30 Σεπτεμβρίου εκάστου έτους, εις την Σχολήν, όπου ο αιτών επιθυμεί μετεγγραφήν. Μετά της αιτήσεως συνυποβάλλει δικαιολογητικά, ως και αναλυτικόν σημείωμα της Σχολής εις ην εφοίτησεν, εξ ου προκύπτει η σπουδαστική αυτού κατάστασις. 5.Ο Σύλλογος των Καθηγητών εκάστης Σχολής, αποφαίνεται ητιολογημένως περί της μετεγγραφής ή μη των αιτούντων. Εις περίπτωσιν κατά την οποίαν ο αριθμός αυτών είναι μεγαλύτερος του αριθμού των κενών θέσεων, η επιλογή ενεργείται βάσει των προβαλλομένων λόγων εν συνδυασμώ προς την επίδοσιν των αιτούντων. 6.Δια πάσαν περίπτωσιν μετεγγραφής συντάσσεται πρακτικόν του Συλλόγου των Καθηγητών, το οποίον υποβάλλεται προς έγκρισιν εις το Υπουργείον Εθνικής Παιδείας και Θρησκευμάτων. Β'. Μετεγγραφή από Δημοσίας εις Ιδιωτικήν  Ανωτέραν Τεχνικήν Σχολήν. Η μετεγγραφή από Δημοσίας εις Ιδιωτικήν Ανωτέραν Τεχνικήν Σχολήν επιτρέπεται μόνον δια σοβαρούς λόγους και κατόπιν υπουργικής αποφάσεως. Η μετεγγραφή εγκρίνεται, εφ' όσον υπάρχει κενή θέσις εις την Σχολήν, εις την οποίαν ζητεί μετεγγραφήν. (Αντί για τη σελ. 444,65(α) Σελ. 444,65(β) Τεύχος Ε73 - Σελ. 73 Τεχνικές και Επαγγελματικές Σχολές Μέσης Εκπαίδευσης 32.Ε.α.64-66 Γ'. Μετεγγραφή από Ιδιωτικής εις Ιδιωτικήν Ανωτέραν Τεχνικήν Σχολήν 1.Η μετεγγραφή από Ιδιωτικής εις Ιδιωτικήν Ανωτέραν Τεχνικήν Σχολήν ενεργείται εις οιανδήποτε τάξιν, εφ' όσον: α)Υπάρχουν κεναί θέσεις εις την Σχολήν, εις την οποίαν αιτείται η μετεγγραφή. β)Παρήλθεν έν σχολικόν έτος από της αρχικής εγγραφής του σπουδαστού. γ)Συντρέχει μία των περιπτώσεων κατά τας οποίας επιτρέπεται η μετεγγραφή σπουδαστών από Δημοσίας εις Δημοσίαν Ανωτέραν Τεχνικήν Σχολήν. Δια της υπ' αριθ. 36545/3976 της 5 Μαΐου/14 Ιουν. 1971 αποφ. Υπ. Εθν. Παιδ. και Θρησκευμάτων (ΦΕΚ Β' 447) επιτρέπεται η μετεγγραφή σπουδαστών φοιτώντων εις το Β' εξάμηνον της Α' τάξεως των Ιδιωτικών Ανωτέρων Τεχνικών Σχολών, των λειτουργουσών εις Αθήνας και Πειραιά δια σοβαρούς λόγους και κατόπιν Υπουργικής αποφάσεως. Η μετεγγραφή ενεργείται, εφ' όσον υπάρχει κενή θέσις σπουδαστού εις την Σχολήν, εις την οποίαν ζητείται η μετεγγραφή. 2.Αι αιτήσεις μετά των δικαιολογητικών υποβάλλονται προς την Διεύθυνσιν Ανωτέρας Επαγγελματικής Εκπαιδεύσεως μέσω των Σχολών υπό των οποίων αιτείται η μετεγγραφή το βραδύτερον δέκα ημέρας προ της λήξεως του χρόνου των εγγραφών. Δι' εξαιρετικούς λόγους δύναται να επιτραπή μετεγγραφή και κατά την διάρκειαν του διδακτικού έτους, εις ουδεμίαν δε περίπτωσιν πέραν της 1ης Μαρτίου. 3.Η εγγραφή εις Ιδιωτικήν Σχολήν δι' ενδεικτικού προαγωγής ετέρας Σχολής επιτρέπεται μόνον υπό τας ανωτέρω προϋποθέσεις. Σελ. 444,66(β) Τεύχος Ε73 - Σελ. 74 Δ'. Μετεγγραφή από Ιδιωτικήν εις Δημοσίαν  Ανωτέραν Τεχνικήν Σχολήν Η μετεγγραφή σπουδαστών Ιδιωτικών Ανωτέρων Τεχνικών Σχολών εις Δημοσίας Σχολάς επιτρέπεται μόνον δια το Β' έτος σπουδών, μόνον και εφ' όσον ο αριθμός των σπουδαστών δεν είναι συμπεπληρωμένος. Ο αριθμός των δυναμένων να μετεγγραφώσιν εις εκάστην τάξιν ορίζεται προ της ενάρξεως του διδακτικού έτους δι' υπουργικής αποφάσεως μετά γνώμην του συλλόγου των καθηγητών της Σχολής. Ο ενδιαφερόμενος υποβάλλει εις την Δημοσίαν Σχολήν μέχρι της 15ης Σεπτεμβρίου αίτησιν μετά σημειώματος της Ιδιωτικής Σχολής περί της σπουδαστικής καταστάσεως αυτού. Η επιλογή των μετεγγραφομένων ενεργείται κατόπιν γραπτών κατατακτηρίων εξετάσεων διεξαγομένων υπό της Δημοσίας Σχολής μέχρι τέλους Σεπτεμβρίου. Τα εξεταστέα μαθήματα ορίζονται δι' υπουργικής αποφάσεως μετά γνώμην του συλλόγου των καθηγητών της Σχολής. Μετά το πέρας των εξετάσεων συντάσσεται υπό της Σχολής πίναξ εμφαίνων τους επιτυχόντας κατά σειράν επιτυχίας. Βάσει του πίνακος τούτου οι επιλεγέντες εγγράφονται μέχρι πέρατος της προθεσμίας εγγραφών, υποβάλλοντες προς τούτο σχετικήν αίτησιν εις την Σχολήν. Οι ισοβαθμούντες προς τον τελευταίον εγγραφόμενον εγγράφονται ως υπεράριθμοι. 32.Ε.α.66 Τεχνικές και Επαγγελματικές Σχολές Μέσης Εκπαίδευσης 